b'\n_START_ARTICLE_\nIgor\n_START_SECTION_\nSlovenske razli\xc4\x8dice\n_START_PARAGRAPH_\nIgor\xc4\x8do, Igorij, Igorijan, Ivor\n_START_SECTION_\nIzvor in pomen imena\n_START_PARAGRAPH_\nIme Igor izhaja iz ruskega imena \xd0\x98\xd0\xb3\xd0\xbe\xd1\x80\xd1\x8c. To ime je znano \xc5\xbee v staroruskem jeziku. Ime je nastalo iz staroskandinavskega imena Ingvarr, ki je zlo\xc5\xbeeno iz imena germanskega plemenskega boga Ingwio in starovisokonem\xc5\xa1ke besede w\xc3\xa2ra v pomenu \xc2\xbbobramba, varstvo\xc2\xab.\n_START_SECTION_\nPogostost imena\n_START_PARAGRAPH_\nPo podatkih Statisti\xc4\x8dnega urada Republike Slovenije je bilo na dan 31. decembra 2007 v Sloveniji \xc5\xa1tevilo mo\xc5\xa1kih oseb z imenom Igor: 8.465. Med vsemi mo\xc5\xa1kimi imeni pa je ime Igor po pogostosti uporabe uvr\xc5\xa1\xc4\x8deno na 28. mesto.\n_START_SECTION_\nOsebni praznik\n_START_PARAGRAPH_\nV koledarju je ime Igor zapisano skupaj z imenom Jurij; god praznuje 8. januarja, 20. marca ali pa 23. aprila.'